на въпросния пазар от предприятия, осъществяващи дейността си като субекти, които са собственост или се намират под контрола на органите на държавата на износа или политиката им е под надзора или в съответствие с указанията на тези органи
 (56)
 Основна част от икономиката на КНР са предприятия, собственост на държавата, функциониращи под неин контрол, политически надзор и указания.
 (57)
 Що се отнася до държавната собственост, в сектора за производство на волфрам се наблюдава значителна степен на собственост от страна на китайското правителство. Много от основните предприятия за добив на волфрам са държавна собственост, тъй като лицензите за добив на волфрам се издават най-вече на държавни предприятия (19).
 (58)
 Що се отнася до контрола, упражняван от държавата, правителството и ККП поддържат структури, чрез които оказват постоянно влияние върху предприятията. Държавата (и в много отношения също ККП) не само активно формулира общите икономически политики и упражнява надзор над тяхното изпълнение от страна на отделните предприятия, но и отстоява правото си да участва в процеса на вземане на оперативни решения в държавните предприятия. Елементите, които сочат към съществуването на държавен контрол върху предприятията във волфрамовата промишленост включват лицензите за добив, ограничения на инвестициите и на износа (20). Освен това съществува голям брой подробно описани цели и квоти, посочени в 13-ия петгодишен план за развитието на цветната металургия (21).
 (59)
 Що се отнася до политическия надзор и указанията на държавата в сектора, анализът е представен в раздели 3.3.1.4 и 3.3.1.5 по-долу. При високото равнище на държавен контрол и намеса в сектора за производство на волфрам, съгласно описаното по-долу, дори частните производители на волфрам са възпрепятствани да работят при пазарни условия.
 (60)
 Въз основа на горепосоченото Комисията заключи, че пазарът за волфрамови електроди в КНР се обслужва в значителна степен от предприятия, обект на контрол или политически надзор, или получаващи указания от страна на китайското правителство.
 3.3.1.4. Значителни нарушения съгласно член 2, параграф 6а, буква б), второ тире от основния регламент: държавно присъствие в дружествата, чрез което на държавата се дава възможност да се намесва по отношение на цените или разходите
 (61)
 Китайската държава може да влияе върху цените и разходите чрез държавно присъствие в предприятията. Въпреки че правото на държавните органи да назначават и отстраняват ключов управленски персонал в ДП, както е предвидено в китайското законодателство, може да се счита за произтичащо от съответните права (22) на собственик, звената на ККП както в държавни, така и в частни предприятия са друг канал, посредством който държавата може да влияе на търговските решения. Съгласно дружественото право на Китай във всяко дружество трябва да се изгради организация на ККП (с най-малко трима членове на ККП, както това е заложено в Устава на ККП (23)) и дружеството трябва да осигури необходимите условия за осъществяване на дейностите на партийната организация. В миналото това изискване, изглежда, не винаги е било спазвано или прилагано стриктно. Въпреки това поне от 2016 г. насам ККП засили претенциите си да упражнява контрол върху търговските решения в ДП като израз на политическите си принципи. Също така има сведения, че ККП упражнява натиск върху частните дружества